SAWAD วิ่ง 2% โบรกฯ ชี้กำไรปี 61 โตทะลุ 3 พันลบ. แนะ “ทยอยซื้อ” เป้า 71 บ.
SAWAD วิ่ง 2% โบรกฯ ชี้กำไรปี 61 โตทะลุ 3 พันลบ. แนะ “ทยอยซื้อ” เป้า 71 บ. โดยล่าสุด ณ เวลา 10.45 น. อยู่ที่ระดับ 64 บาท เพิ่มขึ้น 1 บาท หรือ 1.59% สูงสุดที่ระดับ 64.50 บาท ต่ำสุดที่ระดับ 63.25 บาท มูลค่าการซื้อขาย 272.06 ล้านบาท
5 มี.ค. 2561

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 10.45 น. อยู่ที่ระดับ 64 บาท เพิ่มขึ้น 1 บาท หรือ 1.59% สูงสุดที่ระดับ 64.50 บาท ต่ำสุดที่ระดับ 63.25 บาท มูลค่าการซื้อขาย 272.06 ล้านบาท

ด้านนักวิเคราะห์ บล.ฟิลลิป ระบุแนะนำ “ทยอยซื้อ” หุ้น SAWAD ในราคาเป้าหมายที่ 71 บาท โดยประมาณการกำไรปี 2561 ไว้ที่ 3.2 พันล้านบาท เพิ่มขึ้น 20.3% เมื่อเทียบกับปี 2560 แต่อย่างไรก็ตามยังมองว่า SAWAD ยังมีความเสี่ยงเกี่ยวกับระดับสำรองที่ค่อนข้างต่ำ ซึ่งอาจจะได้รับผลกระทบจากมาตรฐานบัญชีใหม่ที่จะประกาศใช้ แต่ยังน่าจะคาดหวังการเติบโตที่โดดเด่นในการปล่อยสินเชื่อต่อเนื่องได้ในปี 61